id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id tr en es sl en ms id id tr id ms id id id id en id id id ms id id id id ms ms ms id id ms id id id id id id id id ms ms id es id id ms id id sl ms ms ms ms ms ms ms ms id en en ms id ms id id ms en ms id ms id ms ms id ms id ms id ms ms id ms ms id ms ms ms ms id id ms id id id id id ms id id ms ms id id id id ja id id ms ms id id id en ms ms en en en en en en en id ms id id id en id id jv ms id id it es id id en id ms ms ms ms ms ms
Lupa Ingatan Kerana Alzheimer? Ini Faktor Risikonya - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Faktor Risiko Ini Boleh Jadi Punca Anda Alami Alzheimer, SEMAK Sekarang!
Ditulis oleh Shahrul Izwan Naser Disemak pada 15/11/2021
Perubahan gaya hidup & rawatan sampingan
Penyakit Alzheimer adalah keadaan apabila seseorang itu lupa ingatan. Tetapi apakah punca dan faktor risiko untuk mengalaminya?
Untuk mendapatkan lebih banyak info tentang Sistem Saraf & Otak, sila dapatkannya di sini.
Apa itu penyakit Alzheimer?
Alzheimer merupakan satu penyakit yang progresif menyebabkan lupa ingatan dan fungsi mental penting yang lain.
Pada mulanya, seseorang pesakit Alzheimer akan mengalami sedikit kekeliruan dan sukar untuk mengingati sesuatu perkara. Lama-kelamaan, mereka akan melupakan orang yang penting dalam hidup mereka dan melalui perubahan personaliti yang mendadak.
Penyakit ini juga selalunya dikatikan sebagai punca demensia — sejenis kumpulan kecelaruan minda yang mengakibatkan kehilangan kemahiran intelektual dan sosial. Dalam penyakit Alzheimer, sel-sel otak tidak berkembang dan mati, menyebabkan kemerosotan ingatan dan fungsi mental.
Apakah kebarangkalian untuk seseorang mengalami lupa ingatan?
Penyakit ini sudah menjadi kebiasaan dalam kalangan masyarakat. Ia boleh diatasi dengan mengurangkan faktor risiko. Sila berhubung dengan doktor anda untuk mengetahui lebih lanjut.
Apakah simptom-simptom lupa ingatan?
Pada mulanya akan sering terlupa dan mengalami sedikit kekeliruan — mungkin petanda awal yang dapat kita lihat pada pesakit Alzheimer.
Tetapi lama-kelamaan, penyakit ini akan menghapus lebih banyak ingatan, terutama sekali ingatan yang baru tercipta. Kadar kemerosotan simptom adalah tertakluk kepada seseorang individu.
Perubahan otak yang dikaitkan dengan penyakit Alzheimer membawa peningkatan kepada masalah:
Membuat pertimbangan dan keputusan
Merancang dan melaksanakan kerja-kerja yang biasa dilakukan
Perubahan pada personaliti dan tingkahlaku
Perubahan otak yang berlaku dalam penyakit Alzheimer boleh menjejaskan cara bertindak dan perasaan anda. Pesakit Alzheimer boleh mengalami:
Sikap tidak ambil peduli
Perubahan mood yang mendadak
Tidak mempercayai orang lain
Mudah naik angin dan bersikap kasar
Perubahan pada pola rehat/tidur
Sering menyimpang atau merayau-rayau
Berilusi, mempercayai sesuatu barang telah dicuri
Banyak kemahiran penting tidak hilang sehingga penghujung penyakit ini. Ini termasuk keupayaan untuk membaca, menari dan menyanyi, menikmati muzik, terlibat dalam kraf dan hobi, mengingati dan berkongsi cerita.
Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom, sila berjumpa dengan doktor anda.
Bila saya harus berjumpa doktor?
Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza.
Seharusnya anda berbincang dengan doktor mengenai kaedah rawatan yang terbaik untuk keadaan anda.
Apakah punca lupa ingatan Alzheimer?
Para saintis percaya bahawa bagi kebanyakan orang, penyakit Alzheimer disebabkan oleh kombinasi faktor genetik, gaya hidup dan faktor persekitaran yang mempengaruhi otak dari masa ke masa.
Kurang daripada 5 peratus, Alzheimer disebabkan oleh perubahan genetik tertentu yang hampir memastikan seseorang akan menghidap penyakit ini.
Walaupun punca penyakit ini masih belum dikenalpasti sepenuhnya, namun kesannya terhadap otak memang sangat jelas. Alzheimer merosakkan dan membunuh sel-sel otak.
Otak yang terkesan dengan Alzheimer mempunyai kurang sel dan tidak banyak berhubung dengan sel-sel otak lain yang masih terselamat berbanding otak pada tubuh badan seseorang yang sihat.
Apakah yang meningkatkan risiko saya kepada lupa ingatan Alzheimer?
Terdapat pelbagai faktor yang mempengaruhi keadaan kesihatan ini:
Umur: Umur meningkat adalah faktor risiko yang paling terkenal bagi Alzheimer. Alzheimer bukan sebahagian daripada penuaan normal, tetapi risiko anda bertambah tinggi selepas anda mencapai umur 65 tahun. Orang yang mengalami perubahan genetik yang jarang dikaitkan dengan petanda awal Alzheimer mula mengalami gejala seawal usia 30-an.
Sejarah keluarga dan genetik: Risiko anda mengalami Alzheimer akan lebih tinggi jika saudara rapat – ibu atau bapa anda – mempunyai penyakit ini. Kebanyakan mekanisme genetik keluarga Alzheimer kekal sebagai sesuatu yang sukar dijelaskan
Sindrom Down: Ramai pesakit Sindrom Down mengalami penyakit Alzheimer. Tanda-tanda dan gejala Alzheimer cenderung muncul 10 hingga 20 tahun lebih awal pada orang yang mengalami sindrom Down berbanding mereka yang lain.
Jantina: Wanita kelihatan lebih cenderung daripada lelaki untuk menghdaip penyakit Alzheimer, ini kerana mereka hidup lebih lama.
Kerosakan kognitif yang ringan: Orang yang mengalami masalah kognitif ringan (MCI) mempunyai masalah ingatan atau gejala penurunan kognitif yang lebih buruk daripada yang dijangkakan untuk usia mereka, tetapi tidak cukup teruk untuk didiagnosis sebagai demensia.
Trauma di kepala: Mereka yang mempunyai trauma kepala yang teruk mempunyai risiko penyakit Alzheimer yang lebih besar.
Gaya hidup dan kesihatan jantung: Tidak ada faktor gaya hidup yang menunjukkan secara jelas pengurangan risiko penyakit Alzheimer anda. Walau bagaimanapun, beberapa bukti menunjukkan bahawa faktor yang sama yang memberi anda risiko penyakit jantung juga boleh meningkatkan kemungkinan anda menghidap Alzheimer. Contohnya termasuk:
Merokok atau terdedah kepada asap rokok
Kadar kolesterol tinggi dalam darah
Diabetes jenis kedua yang tidak dikawal
Diet yang kurang buah-buahan dan sayuran
Pembelajaran sepanjang hayat dan penglibatan sosial: Kajian telah menemui perkaitan antara penglibatan seumur hidup dalam aktiviti merangsang mental dan sosial dapat mengurangkan risiko penyakit Alzheimer. Tahap pendidikan rendah – kurang daripada pendidikan sekolah menengahi – merupakan faktor risiko penyakit Alzheimer
Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.
Bagaimana diagnosis ditentukan terhadap pesakit lupa ingatan Alzheimer?
Tiada ujian khusus buat masa ini yang dapat mengesahkan bahawa anda mempunyai penyakit Alzheimer.
Doktor akan membuat penilaian mengenai sama ada Alzheimer adalah penyebab simptom berdasarkan maklumat yang diberikan dan keputusan pelbagai ujian yang membantu menjelaskan diagnosis.
Penyakit Alzheimer boleh didiagnosis dengan ketepatan yang lengkap hanya selepas kematian, apabila pemeriksaan mikroskopik otak mendedahkan ciri serta kekusutan dalam otak..
Bagi membantu membezakan penyakit Alzheimer daripada sebab-sebab kehilangan ingatan yang lain, doktor kini biasanya bergantung pada jenis ujian berikut:
Ujian Fizikal dan neurologikal
Ujian status mental dan neuropsikologikal
Bagaimana penyakit Alzheimer dirawat?
Rawatan Alzheimer ketika ini boleh membantu untuk seketika dengan gejala ingatan dan perubahan kognitif yang lain. Dua jenis rawatan yang digunakan untuk merawat gejala kognitif:
Cholinesterase inhibitors. Ubat-ubatan ini berfungsi dengan meningkatkan tahap komunikasi sel-ke-sel dengan menyediakan neurotransmitter (acetylcholine) yang musnah di dalam otak oleh penyakit Alzheimer. Peningkatan ini sederhana. Inhibitor Cholinesterase boleh meningkatkan gejala neuropsikiiatrik, seperti pergolakan atau kemurungan. Perencat cholinesterase yang biasa disediakan termasuk donepezil (Aricept), galantamine (Razadyne) dan rivastigmine (Exelon). Kesan sampingan utama ubat-ubatan ini termasuk cirit-birit, mual, kehilangan selera makan dan gangguan tidur. Pada mereka yang mengalami masalah pengaliran jantung, kesan sampingan yang serius mungkin termasuk kadar jantung yang rendah dan injap jantung tersekat.
Memantine (Namenda). Ubat ini berfungsi dalam rangkaian komunikasi sel otak yang lain dan melambatkan perkembangan simptom oleh penyakit Alzheimer yang sederhana dan parah. Kadangkala ia digunakan dalam kombinasi dengan perencat cholinesterase. Kesan sampingan mungkin termasuk sembelit, pening kepala dan sakit kepala.
Kadang-kadang ubat-ubatan lain seperti anti-kemurungan digunakan untuk membantu mengawal simptom tingkah laku yang berkaitan dengan penyakit Alzheimer.
Tetapi beberapa ubat hanya boleh digunakan dengan berhati-hati. Sebagai contoh, beberapa ubat tidur biasa – zolpidem (Ambien), eszopiklone (Lunesta) dan lain-lain – boleh meningkatkan kekeliruan dan risiko ketidakstabilan tubuh sehingga terjatuh. .
Ubat anti-kemurungan – klonazepam (Klonopin) dan lorazepam (Ativan) – meningkatkan risiko jatuh, kekeliruan dan pening. Sentiasa periksa dengan doktor anda sebelum mengambil sebarang ubat-ubatan baru.
Perubahan gaya hidup & rawatan sampingan
Apakah perubahan gaya hidup dan rawatan sampingan yang boleh saya ambil untuk menangani lupa ingatan Alzheimer?
Gaya hidup dan kaedah pengubatan sampingan yang berikut mungkin membantu anda menghadapi penyakit Alzheimer:
Mewujudkan suasana yang selamat dan kondusif:
Sentiasa simpan kunci, dompet, telefon bimbit dan barang berharga lain di tempat yang sama di rumah, supaya tidak hilang.
Berbincang dengan doktor anda jika beliau dapat mempermudahkan gabungan ubat anda untuk dos sekali sehari, dan mengatur kewangan anda untuk pembayaran perubatan secara automatik.
Menjadikan kebiasaan membawa telefon bimbit dengan keupayaan lokasi (GPS) supaya anda boleh menghubungi kaum keluarga sekiranya anda hilang atau keliru dan mereka boleh mengesan lokasi anda melalui telefon. Selain itu, setkan nombor telefon penting ke dalam telefon anda, jadi anda tidak perlu cuba mengingatnya.
Pastikan temujanji tetap pada hari yang sama pada masa yang sama sebanyak mungkin.
Gunakan kalendar atau papan putih di rumah untuk menjejak jadual harian. Amalkan tabiat memeriksa perkara yang telah dilaksanakan supaya anda dapat memastikan ia selesai.
Keluarkan perabot berlebihan, barangan yang mengakibat kekacauan dan buang karpet yang tidak perlu.
Pasangkan pemegang tangan di atas tangga dan di bilik mandi.
Pastikan kasut dan sandal selesa dan memberikan daya geseran yang baik.
Kurangkan jumlah cermin. Pesakit Alzheimer berasa takut dan keliru dengan imej di dalam cermin.
Simpan gambar dan benda-benda penting lain di sekeliling rumah.
Bersenam bantu masalah lupa ingatan
Senaman yang kerap merupakan kunci kesihatan untuk semua orang – dan mereka yang mempunyai lupa ingatan Alzheimer tidak terkecuali. Aktiviti seperti berjalan kaki harian boleh membantu meningkatkan mood dan mengekalkan kesihatan sendi, otot dan jantung.
Senaman juga boleh menggalakkan tidur yang nyenyak dan mengelakkan sembelit. Pastikan orang yang mempunyai Alzheimer membawa identiti atau memakai gelang amaran perubatan jika mereka bersenam sendirian.
Pesakit Alzheimer yang mengalami masalah berjalan mungkin boleh menggunakan basikal bersandar atau menyertai senaman kerusi. Anda mungkin dapat mencari program senaman yang ditujukan kepada orang dewasa yang lebih tua di TV atau dalam internet.
Pesakit Alzheimer mungkin lupa untuk makan, kehilangan minat dalam menyediakan makanan atau tidak makan gabungan makanan yang sihat. Mereka juga mungkin lupa untuk minum dengan secukupnya dan menyebabkan dehidrasi dan sembelit.
Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
What Is Alzheimer’s? http://www.alz.org/alzheimers_disease_what_is_alzheimers.asp. Accessed September 3, 2016.
Alzheimer’s disease. http://www.mayoclinic.org/diseases-conditions/alzheimers-disease/home/ovc-20167098. Accessed September 3, 2016.
What Is Alzheimer’s Disease? https://www.psychiatry.org/patients-families/alzheimers/what-is-alzheimers-disease. Accessed Nov 15, 2021.
Alzheimer’s Disease and Related Dementias. https://www.cdc.gov/aging/aginginfo/alzheimers.htm. Accessed Nov 15, 2021.
What is Alzheimer’s Disease? https://www.alz.org/alzheimers-dementia/what-is-alzheimers. Accessed Nov 15, 2021.
Jika Ada Ahli Keluarga Menghidap Demensia, Ajak Mereka Lakukan 5 Perkara MENARIK Ini!
Bukan Warga Emas Sahaja, Orang Muda Juga Berisiko Terkena Alzheimer Jika Ini Berlaku...
Ditulis oleh Shahrul Izwan Naser Disemak pada 15/11/2021
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.